(Návrh)

**RÁMCOVÁ DOHODA O POSKYTOVANÍ SLUŽIEB**

**na zabezpečenie softvérov a softvérových podporných služieb pre AFIS/EURODAC**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)   
(ďalej len „**Dohoda**“)

**Účastníci Dohody**

|  |  |  |
| --- | --- | --- |
| **Objednávateľ:** |  | |
| Názov: | | **Slovenská republika v zastúpení Ministerstva vnútra Slovenskej republiky** |
| Sídlo: | | Pribinova 2, 812 72 Bratislava, Slovenská republika |
| Zastúpený: | | [●] na základe plnej moci č. p. xx-xxx-2025/xxxxx-xxx zo dňa xx.xx.2025 |
| IČO: | | 00 151 866 |
| DIČ:  IČ DPH: | | 2020571520  SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) |
| Bankové spojenie: | | Štátna pokladnica |
| Číslo účtu: | | SK78 8180 0000 0070 0018 0023 |
| BIC/SWIFT kód: | | SPSRSKBA |
| Webové sídlo (URL):  Kontaktná/oprávnená osoba:  Tel. kontakt:  E-mail: | | <http://www.minv.sk/>  [●]  [●]  [●] |
| (ďalej len „**Objednávateľ**“) |  | |

a

|  |  |  |
| --- | --- | --- |
| **Poskytovateľ:** | |  |
| Názov: | **[●]** | |
| Sídlo/Miesto podnikania: | [●] | |
| Zastúpený: | [●] | |
| IČO: | [●] | |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód:  Webové sídlo (URL):  Kontaktná/oprávnená osoba:  Tel. kontakt: | [●]  [●]  [●]  [●]  [●]  [●]  [●]  [●] | |
| E-mail: | [●] | |
| Zápis: | v Obchodnom registri [●] súdu [●], oddiel [●], vložka č.: [●] *alternatívne* v Živnostenskom registri Okresného úradu [●], číslo živ. registra: [●] | |
| (ďalej len „**Poskytovateľ**“) | |  |
| (Objednávateľ a Poskytovateľ spoločne ďalej len „**Účastníci dohody**“ a jednotlivo len „**Účastník dohody**“) | | |

**Článok I  
Úvodné ustanovenia**

1. Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky **„Softvérové podporné služby pre AFIS/EURODAC“** (ďalej len **Verejné obstarávanie**“).
2. Výsledkom Verejného obstarávania je výber úspešného uchádzača – Poskytovateľa, s ktorým je uzatvorená táto Dohoda.

Článok II

Definície a pojmy

1. Automatizovaný systém daktyloskopickej identifikácie (ďalej len „AFIS“) je používaný pre expertíznu a znaleckú činnosť v súvislosti s identifikáciou osôb podľa daktyloskopických odtlačkov prstov a dlaní. Obsahuje elektronickú zbierku daktyloskopických kariet osôb známej totožnosti (odsúdené osoby a pod.), ako aj stôp prstov a dlaní z neobjasnenej trestnej činnosti. Jeho súčasťou je národný systém EURODAC, ktorý je národným technickým prístupovým bodom do EU centrálneho systému Eurodac (daktyloskopická evidencia žiadateľov o azyl, nelegálnych migrantov a cudzincov), podsystém PRUM pre decentralizovanú medzinárodnú výmenu daktyloskopických údajov s ostatnými členskými štátmi EU, podsystém MDI (mobilná daktyloskopická identifikácia), aplikácia pre tvorbu AFIS/EURODAC štatistických reportov a aplikácia pre AFIS/EURODAC vyhľadávanie pomocou webového rozhrania (AFIS a EURODAC ďalej spolu aj ako „systémy“).
2. Človekodeň je základná merná jednotka, za ktorú sa považuje jeden deň práce, tzn. 8 pracovných hodín jedného pracovníka Poskytovateľa.
3. Doba opravy, odstránenia poruchy, udalosti, vady alebo incidentu je doba, v ktorej je Poskytovateľ povinný odstrániť všetky chyby, chybné funkcie alebo poruchy v softvéri, ktoré boli spôsobené haváriou hardvéru, narušením systému alebo v dôsledku výpadku elektrickej energie, klimatizácie, prípadne iným spôsobom. Jednotlivé doby sú uvedené v čl. III, bode 3.3 a v čl. VII, v bode 7.8 Dohody a v Prílohe č. 1 Dohody.
4. Kritická vada alebo chyba je nefunkčnosť systému alebo jeho funkčnosť pod úrovňou 50% požadovaných prevádzkových nastavení.
5. Poskytovaním podporných služieb je odstraňovanie incidentov a nedostatkov vzniknutých na komponentoch AFIS/EURODAC za podmienok špecifikovaných v tejto Dohode jej vrátane Príloh.
6. Reakčný čas je pre Poskytovateľa stanovený čas, do ktorého zaháji prešetrenie nahláseného incidentu počnúc hlásením Objednávateľa formou zaevidovania incidentu. Objednávateľ je oprávnený nahlásiť problém aj telefonicky alebo formou bežného e-mailu, tak ako je uvedené v Prílohe č. 1 tejto Dohody. Reakčná doba závisí od priority problému podľa Prílohy č. 1 tejto Dohody.
7. Servisný protokol je dokument, ktorý obsahuje prehľad servisných zásahov. Pri každom servisnom zásahu je špecifikovaný čas hlásenia incidentu Objednávateľom, čas kedy Poskytovateľ začal so servisným zásahom, zistený incident, uznanie/neuznanie incidentu ako spadajúceho pod túto Dohodu, čas, kedy bol incident odstránený, prehľad dodaných (použitých) náhradných dielov spolu so špecifikáciou ich záručnej doby, popis, v akom stave je komponent.
8. Servisný zásah je činnosť Poskytovateľa na komponente systémov AFIS/EURODAC Objednávateľa, pri ktorom bol nahlásený incident, smerujúci k odstráneniu incidentu.
9. Ostatné chyby alebo vady sú všetky odchýlky od požadovaných prevádzkových parametrov systému, ktoré nie sú kritickými alebo závažnými chybami alebo vadami systému.
10. Závažná vada alebo chyba je obmedzenie alebo znemožnenie používania systému alebo jeho častí alebo poskytovaných Služieb systémom, nedodržiavanie požadovaných časov odoziev alebo požadovanej prevádzkovej kapacity systému alebo obmedzenie komunikácie systému s periférnymi zariadeniami alebo iný stav systému, ktorý je považovaný za kritický z pohľadu koncového užívateľa.
11. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok III

**Predmet Rámcovej dohody**

1. Predmetom tejto Dohody je záväzok Poskytovateľa zabezpečiť pre Objednávateľaslužbya s nimi súvisiace plnenia uvedené v bode 3.3 tohto článku Dohody a v Prílohe č. 1 tejto Dohody (ďalej len „**Služby**“ alebo aj “**Softvér**”) a záväzok Objednávateľa zaplatiť Poskytovateľovi za riadne a včas poskytnuté Služby cenu uvedenú v článku VI tejto Dohody v súlade so štruktúrovaným rozpočtom ceny Dohody uvedeným v Prílohe č. 2 tejto Dohody.
2. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové zmluvy o službách, ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom v súlade s čl. V tejto Dohody (ďalej len „**Objednávka**“) a potvrdených Poskytovateľom (každá z takýchto obojstranne potvrdených Objednávok ďalej len ako „**Jednotlivá zmluva**“).
3. Predmetom tejto Dohody je poskytovanie Služieb podľa špecifikácie:

| **Špecifikácia Služieb:** | |
| --- | --- |
| **Softvéry a softvérové podporné služby pre úpravu národného informačného systému AFIS/EURODAC** v súlade s podmienkami špecifikovanými v Prílohe č. 1 tejto Dohody a v súlade s Nariadením Európskeho parlamentu a Rady (EÚ) 2024/1358 zo 14. mája 2024 o zriadení systému EURODAC na porovnávanie biometrických údajov s cieľom účinne uplatňovať príslušnú európsku legislatívu. | |
| **Dokumentácia k Službám**: | Súčasťou poskytovaných Služieb bude príslušná prevádzková, administrátorská a užívateľská dokumentácia k informačnému systému a bezpečnostný projekt podľa normy ISO/IEC 27001 bližšie špecifikovaná v Prílohe č. 1 Dohody. |
| **Lehota na poskytnutie Služieb:** | Poskytovateľ je povinný poskytnúť Služby Objednávateľovi v súlade s Prílohou č. 1 Dohody. |
| **Lehota na potvrdenie Objednávky:** | Objednávateľ je povinný v lehote päť (5) dní písomne potvrdiť prijatie Objednávky. |
| **Miesto poskytovania Služieb:** | Miestami poskytovania Služieb sú:   * Kriminalistický a expertízny ústav Policajného zboru, Sklabinská 1, 831 06 Bratislava, Slovenská republika * Prezídium Policajného zboru, Račianska 45, 831 02 Bratislava, Slovenská republika   Príslušné miesta na poskytnutie jednotlivých Služieb a časy plnenia budú konkrétne určené v príslušnej Objednávke. |
| **Zaškolenie personálu Objednávateľa:** | Poskytovateľ je povinný uskutočniť odborné zaškolenie personálu Objednávateľa v rozsahu podľa Prílohy č. 1 Dohody, a to podľa potrieb a určenia Objednávateľa. |
| **Oprávnené osoby Účastníkov dohody:** | Za Objednávateľa:  *[meno a priezvisko, e-mail, telefónne číslo]*  Za Poskytovateľa:  *[meno a priezvisko, e-mail, telefónne číslo]* |
| **Cena za Služby bez DPH:** | [●] EUR bez DPH (ďalej len „**Cena**“)  *Uveďte Cenu za Služby bez DPH. Ak sa má poskytovať viac druhov Služieb, uviesť jednotlivé ceny za konkrétne Služby.*  *V prípade, ak budete uvádzať Cenu aj slovom, prosíme dbajte na to, aby boli hodnoty rovnaké – v prípade rozporu bude v zmysle judikatúry platná suma uvedená slovom.*  Daň z pridanej hodnoty bude účtovaná v aktuálnej sadzbe podľa platných právnych predpisov. |
| **Bankový účet Poskytovateľa:** | [●]  *[Uviesť bankový účet Poskytovateľa vo forme IBAN – rovnaký ako v záhlaví Rámcovej dohody.]* |
| **Splatnosť faktúry:** | 30 dní odo dňa doručenia faktúry Objednávateľovi. |
| **Záručná doba:** | 24 mesiacov |
| **Lehota na odstránenie záručnej vady:** | Poskytovateľ je povinný odstrániť záručné vady na vlastné náklady do 30 dní odo dňa uplatnenia reklamácie. |
| **Doba trvania Rámcovej Dohody:** | 36 mesiacov odo dňa nadobudnutia jej účinnosti alebo do vyčerpania finančného limitu vo výške [●] EUR (bez DPH) podľa toho, ktorá skutočnosť nastane skôr. |
| **Inflačná doložka podľa čl. VIII, bodu 8.2 Dohody:** | uplatňuje sa  ~~neuplatňuje sa~~ |
| **Opcia podľa čl. VIII, bodov 8.3 – 8.4 Dohody:** | a) uplatňuje sa – predĺženie o 12 mesiacov  ~~b) neuplatňuje sa~~ |

1. Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Poskytovateľa predpokladané množstvo Služieb uvedené v Prílohe č. 1 Dohody v celom rozsahu. Predpokladané množstvo Služieb uvedené v tejto Dohode nie je pre Objednávateľa záväzné. Skutočne objednané množstvo Služieb počas trvania tejto Dohody môže byť nižšie alebo vyššie ako predpokladaná hodnota zákazky a Objednávateľ si vyhradzuje právo neobjednať Služby alebo Softvéry, resp. právo objednať jednotlivé Služby alebo Softvéry vo vyššom množstve tak, aby bol zachovaný maximálny finančný limit podľa čl. VI, bodu 6.2 Dohody, resp. podľa bodu 3.3 tohto článku Dohody. Poskytovateľ má nárok na odplatu, resp. Cenu len za skutočne poskytnuté množstvo Služieb alebo Softvérov.

**Článok IV**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. III, bode 3.3 Dohody.
2. Služby bude Poskytovateľ poskytovať Objednávateľovi priebežne, počas doby trvania Dohody, a to na základe písomných Objednávok Objednávateľa.

Článok V

**Dodacie podmienky**

* 1. Na základe potreby Objednávateľa na poskytnutie Služieb, tento písomne vyzve Poskytovateľa na poskytnutie Služby/Služieb formou Objednávky.
  2. Účastníci dohody sa dohodli na elektronickom prijímaní a doručovaní Objednávok formou bežného e-mailu, pričom osobami zodpovednými za doručovanie a prijímanie Objednávok sú kontaktné osoby uvedené v záhlaví Dohody.
  3. Objednávateľ zašle Objednávku Poskytovateľovi s určením popisu konkrétnej Služby, lehoty dodania a miesta dodania podľa čl. III, bodu 3.3 Dohody kontaktnej osobe alebo osobe, ktorá bude neskôr, v súlade s touto Dohodou, preukázateľne oznámená ako nová kontaktná osoba Poskytovateľa.
  4. Poskytovateľ je povinný v lehote uvedenej v čl. III, bode 3.3 Dohody písomne potvrdiť prijatie Objednávky, a to tak, že Poskytovateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky bežným e-mailom vo forme naskenovaného dokumentu na e-mailovú adresu kontaktnej osoby Objednávateľa podľa tohto článku Dohody. Doručením potvrdenej Objednávky je uzatvorená Jednotlivá zmluva.
  5. Poskytovateľ nie je oprávnený odmietnuť potvrdenie Objednávky, ak táto bola zaslaná v zmysle tejto Dohody.
  6. Účastníci dohody sa dohodli, že v prípade, ak Poskytovateľ nepotvrdí Objednávku v lehote uvedenej v čl. III, bode 3.3 Dohody a v súlade s bodom 5.4 tohto článku Dohody, ani v tejto lehote Objednávku neodmietne, bude sa táto považovať za Poskytovateľom potvrdenú (akceptovanú).
  7. Potvrdením Objednávky sa Poskytovateľ zaväzuje dodať Služby v termíne a v rozsahu danom Objednávkou, za podmienok dojednaných v tejto Dohode (Jednotlivá zmluva).
  8. Poskytovateľ sa zaväzuje poskytovať Služby v kvalite podľa Prílohy č. 1 Dohody v súlade s jej ustanoveniami, v súlade so všeobecne záväznými právnymi predpismi platnými na území Slovenskej republiky, podľa ktorých sa poskytovanie Služieb spravuje, a podľa pokynov Objednávateľa, v súlade so záujmami Objednávateľa, ktoré sú mu známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky.
  9. Dátum poskytnutia Služieb oznámi Poskytovateľ písomne formou bežného emailu alebo listinne Objednávateľovi najneskôr dva (2) pracovné dni vopred. Dátum poskytnutia Služieb musí byť písomne (stačí aj formou bežného emailu) odsúhlasený Objednávateľom. V prípade, ak je viacero miest poskytovania Služieb, má Objednávateľ právo zvoliť odlišné dátumy a časové rozpätie poskytovania Služieb pre jednotlivé miesta poskytovania Služieb. Poskytovateľ je však povinný zachovať lehotu poskytnutia Služieb podľa čl. III, bodu 3.3 Dohody.
  10. Poskytovateľ sa zaväzuje, že v rámci poskytovania Služieb podľa tejto Dohody nebudú vyvinuté alebo upravené softvérové komponenty obsahovať žiadnu nezdokumentovanú funkcionalitu nepožadovanú Objednávateľom, ktorá nie je potrebná pre zabezpečenie funkčnosti systémov AFIS/EURODAC.
  11. Objednávateľ sa zaväzuje, že všetky incidenty a vady bude nahlasovať Poskytovateľovi postupom podľa tejto Dohody, bude aktívne spolupracovať s Poskytovateľom a poskytovať mu všetku nevyhnutnú súčinnosť. Objednávateľ zabezpečí primerané pracovné prostredie, prístup do potrebných priestorov a ku všetkým zariadeniam Objednávateľa, ktoré bude Poskytovateľ potrebovať na účely poskytovania Služieb, ako aj umožní použitie primeraných prostriedkov diaľkového prístupu pre servisné zásahy v súlade s platnými internými predpismi Objednávateľa. Zriadenie diaľkového prístupu môže byť realizované len po predchádzajúcom prekonzultovaní a preukázateľnom písomnom odsúhlasení Objednávateľom. Každý takýto prístup bude logovaný, vrátane všetkých vykonaných aktivít. Objednávateľ zabezpečí poskytovanie potrebných technických informácií a dokumentov, ktoré vlastní a nevyhnutne sa týkajú požiadavky na poskytovanie Služby podľa tejto Dohody, ak ich Poskytovateľ požaduje.
  12. Prevzatie Služieb sa uskutoční na základe písomného servisného protokolu podpísaného oprávnenými osobami oboch Účastníkov dohody uvedenými v článku III, bode 3.3 Dohody.
  13. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
  14. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o takýchto skutočnostiach.
  15. Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za škodu, ktorá v tomto prípade vznikne.
  16. Poskytovateľ sa zaväzuje poskytovať Služby definované v Prílohe č. 1 Dohody okrem prípadov, keď Poskytovateľ nemôže ovplyvniť plnenie záväzkov z nej alebo keď včasnosť, kvalita a úplnosť požadovaných informácií a inštrukcií závisí od Objednávateľa.
  17. Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb (ďalej len „**dôverné informácie**”). Poskytovateľ sa zaväzuje, že použije dôverné informácie výhradne na účely poskytovania Služieb definovaných v Prílohe č. 1 Dohody.
  18. V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  19. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie.
  20. V prípade zmeny subdodávateľa je Poskytovateľ povinný najneskôr do piatich (5) pracovných dní pred plánovanou zmenou subdodávateľa predložiť/zaslať Objednávateľovi informácie o novom subdodávateľovi v rozsahu údajov podľa bodu 5.18 tohto článku Dohody a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  21. Poskytovateľ je zároveň povinný zabezpečiť, aby každý existujúci, ako aj nový subdodávateľ (vrátane kľúčových odborníkov podľa § 34 ods. 1 písm. c) a g) zákona o verejnom obstarávaní, ak sú požadovaní vo verejnom obstarávaní) bol vybraný tak, aby spĺňal rovnaké podmienky vyžadované od subdodávateľov vo verejnom obstarávaní, pričom tieto podmienky je Poskytovateľ kedykoľvek na žiadosť Objednávateľa povinný bezodkladne preukázať. V prípade, ak Objednávateľ písomne odsúhlasí zmenu subdodávateľa (alebo kľúčového odborníka podľa § 34 ods. 1 písm. c) a g) Zákona o verejnom obstarávaní, ak je to relevantné) , nevyžaduje sa uzatvorenie dodatku k tejto Dohode.
  22. Poskytovateľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Poskytovateľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
  23. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi.
  24. Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
  25. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  26. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody.
  27. V prípade, že Poskytovateľ, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) Zákona o verejnom obstarávaní.

Článok VI

**Cena za Služby**

* 1. Cena za Služby je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách dohodou, ako cena konečná, a je uvedená v čl. III., bode 3.3 Dohody a štruktúrovaný rozpočet Ceny za Služby je uvedený v Prílohe č. 2 tejto Dohody.
  2. Maximálna Cena za Služby (hodnota finančného limitu) uhradená Objednávateľom na základe tejto Dohody/Objednávok/Jednotlivých zmlúv v súlade s výsledkom Verejného obstarávania a s touto Dohodou je cena rovnajúca sa predpokladanej hodnote zákazky alebo celkovej cene uvedená v Prílohe č. 2 tejto Dohody, ak je táto vyššia ako predpokladaná hodnota zákazky, a to počas celej doby trvania Dohody.
  3. Ak je Poskytovateľ platiteľom DPH, k fakturovanej Cene za Služby bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými na území Slovenskej republiky v čase dodania Služby/služieb. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa Prílohy č. 1 tejto Dohody.
  4. V prípade, ak Poskytovateľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná.
  5. Zálohové platby, preddavky, ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený v čl. III, bode 3.3 Dohody.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. III, bode 3.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v čl. III, bode 3.3 Dohody.
  6. Neoddeliteľnou súčasťou faktúry bude protokol o poskytnutí Služieb potvrdený Objednávateľom.
  7. Súčasťou faktúry musí byť (ak je to aplikovateľné) najmä:

1. jednoznačná informácia, či Poskytovateľ je alebo nie je platiteľom DPH,
2. číslo a názov Dohody,
3. číslo príslušnej Objednávky,
4. číslo faktúry a dátum jej vystavenia,
5. špecifikáciu platby (názov banky Poskytovateľa, vrátane kódu SWIFT, číslo účtu Poskytovateľa vrátane čísla v tvare IBAN),
6. názov a opis obsahu dokladov, špecifikáciu dodaných Služieb, údaj o jednotkovej Cene, množstvo poskytnutých Služieb, celkovú účtovanú čiastku bez DPH, DPH a spolu s DPH,
7. pečiatku a podpis oprávnenej osoby Poskytovateľa,
8. číslo, názov projektu a názov fondu,
9. dátum doručenia dokladu Objednávateľovi.
   1. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.
   2. Poskytovateľ berie na vedomie, že finančné prostriedky Objednávateľa určené na zaplatenie Ceny za Služby sú verejnými prostriedkami, a sú sčasti prostriedkami Európskej únie a sčasti prostriedkami zo štátneho rozpočtu Slovenskej republiky. Objednávateľ berie na vedomie, na použitie verejných prostriedkov, kontrolu použitia týchto prostriedkov a vymáhania ich neoprávneného použitia alebo zadržanie sa vzťahuje režim upravený príslušnými právnymi predpismi Európskej únie, ako aj osobitných predpisoch z oblasti rozpočtových pravidiel, finančnej kontroly a osobitne poskytovania podpory v rámci projektov Európskej únie.

Účastníci dohody sa dohodli, že obsah všetkých dokumentov, ktoré ustanovujú pravidlá použitia prostriedkov poskytnutých z rozpočtu Európskej únie, ak aj nejde o všeobecne záväzný právny predpis, ako aj všetky dokumenty v tejto oblasti, z ktorých pre Poskytovateľa vyplývajú povinnosti v súvislosti s plnením podľa Dohody, sú pre Objednávateľa záväzné dňom ich zverejnenia, ak boli zverejnené spôsobom, ktorý je Poskytovateľa dostupný.

Poskytovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody. Povinnosť podľa prvej vety je Poskytovateľ povinný splniť v termínoch určených Objednávateľom v zmluvných vzťahoch s príslušnými orgánmi zapojenými do systému použitia prostriedkov poskytnutých z rozpočtu Európskej únie, v rámci ktorých si Objednávateľ nárokuje financovanie výdavkov uhradených Poskytovateľovi, ktoré mu vznikli z plnenia Dohody. Oprávnenými osobami sa podľa prvej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:

1. poverení zamestnanci Objednávateľa,
2. Orgán auditu,
3. Najvyšší kontrolný úrad SR,
4. Úrad pre verejné obstarávanie SR,
5. Úrad vlády SR,
6. splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
7. osoby prizvané kontrolnými orgánmi v súlade s pravidlami uvedenými v grantovej zmluve/ internom predpise.

Poskytovateľ poskytne oprávneným osobám na výkon kontroly/auditu všetku potrebnú súčinnosť.

Poskytovateľ podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:

1. vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
2. v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
3. požadovať prítomnosť oprávnených osôb zo strany Poskytovateľa počas vykonávania kontroly, auditu, či overovania u Poskytovateľa;
4. požadovať od Poskytovateľa prijatie nápravných opatrení a odstránenie zistených nedostatkov u Poskytovateľa.

Článok VII

Záručná doba, zodpovednosť za vady, odstránenie chýb

1. Poskytovateľ poskytuje na Služby záručnú dobu v dĺžke uvedenej v čl. III, bode 3.3 Dohody a počas tejto doby sa zaväzuje zabezpečiť odstránenie všetkých vád/chýb poskytovaných Služieb. Záručná doba začína plynúť dňom poskytnutia Služieb alebo Softvérov Objednávateľovi podľa tejto Dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. Objednávateľ reklamáciu vady zo záruky Služieb uplatní bez zbytočného odkladu po jej zistení, a to písomne, vo forme bežného e-mailu, ktorý adresuje kontaktnej/oprávnenej osobe Poskytovateľa uvedenej v záhlaví Dohody. Uplatnenie reklamácie vady zo záruky musí obsahovať:
3. číslo Dohody,
4. popis vady v kvalite Služby alebo spôsob, ako sa vada v kvalite Služby prejavuje,
5. počet vadných Služieb,
6. určenie spôsobu uspokojenia nároku zo záruky podľa bodu 7.3 tohto článku Dohody.
7. Objednávateľ je oprávnený v prípade poskytnutia vadných Služieb požadovať od Poskytovateľa:
8. vrátenie zaplatenej Ceny za Služby vykazujúce vady,
9. zľavu z Ceny za Služby vykazujúce vady,
10. poskytnutie nových Služieb nevykazujúcich vady,
11. opakované poskytnutie Služieb bez vád,
12. poskytnutie chýbajúcich/neposkytnutých Služieb alebo ich časti.
13. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb alebo Softvérov definovaných v čl. III, bode 3.3 a Prílohe č. 1 Dohody.
14. Poskytovateľ zodpovedá počas celej doby trvania tejto Dohody, ako aj počas záručnej doby uvedenej v čl. III, bode 3.3 a v Prílohe č. 1 tejto Dohody za vady Služieb alebo Softvérov, najmä ak boli predmetné Služby alebo Softvéry poskytnuté odlišne od podmienok uvedených v tejto Dohode a jej prílohách. Pri výskyte vady poskytnutých Služieb Objednávateľ na ňu písomne upozorní Poskytovateľa a Poskytovateľ sa zaväzuje túto vadu na vlastné náklady odstrániť v lehote uvedenej v čl. III, bode 3.3 a v Prílohe č. 1 Dohody.
15. V prípade nárokov z oprávnenej reklamácie podľa bodu 7.3 písm. a) a b) tohto článku Dohody je Poskytovateľ povinný vystaviť a doručiť Objednávateľovi dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou tridsať (30) dní odo dňa jeho doručenia Objednávateľovi.
16. V prípade nárokov z oprávnenej reklamácie podľa bodu 7.3 písm. c) – e) tohto článku Dohody je Poskytovateľ povinný poskytnúť Služby v riadnej kvalite a bez vád a/alebo vykonať nápravu stavu Služby/odstránenie vady Služby v lehote do tridsiatich (30) dní odo dňa uplatnenia reklamácie. V takomto prípade zabezpečí odobratie Služby vykazujúcej vady v kvalite z miesta poskytovania Služby a dodanie Služby bez vád alebo opravenej/novej Služby na miesto poskytovania Služby podľa čl. III, bodu 3.3 Dohody Poskytovateľ na svoje náklady.
17. Poskytovateľ je povinný odstrániť na vlastné náklady vady/chyby v poskytovaných Službách v nasledujúcich lehotách od momentu ich nahlásenia Objednávateľom:
18. kritické chyby – do dvadsiatich štyroch (24) hodín (prvotná odozva Poskytovateľa je požadovaná do štyroch (4) hodín od kontaktovania),
19. závažné chyby – do troch (3) pracovných dní (prvotná odozva Poskytovateľa je požadovaná do ôsmich (8) hodín od kontaktovania),
20. ostatné chyby – do tridsiatich (30) pracovných dní (prvotná odozva Poskytovateľa je požadovaná do dvadsiatich štyroch (24) hodín od kontaktovania).

Jednotlivé typy vád/chýb v Službách a podmienky ich odstránenia sú bližšie špecifikované v Prílohe č. 1 Dohody.

1. V prípade, ak Poskytovateľ neodstráni akýkoľvek incident/chybu alebo vadu v súlade s ustanoveniami tejto Dohody riadne a včas, Objednávateľ je oprávnený:
2. odstrániť incident/chybu alebo vadu svojpomocne, resp. prostredníctvom tretej osoby, pričom náklady na takéto odstránenie budú uplatnené voči Poskytovateľovi, ktorý sa zaväzuje ich bez zbytočného odkladu uhradiť, alebo
3. požadovať primeranú zľavu z Ceny za poskytnuté Služby, alebo
4. odstúpiť od Dohody za podmienok uvedených v článku XIV tejto Dohody.
5. Každý z Účastníkov dohody nesie zodpovednosť za spôsobenú škodu v súlade so všeobecne záväznými právnymi predpismi platnými na území Slovenskej republiky a touto Dohodou. Účastníci dohody sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.

Článok VIII

Ostatné dojednania

1. Poskytovateľ sa zaväzuje dodať Objednávateľovi Služby v dohodnutom rozsahu, kvalite, požadovaných technických parametrov a v dohodnutom termíne v zmysle špecifikácie uvedenej v čl. III, bode 3.3 Dohody a Prílohe č. 1 Dohody.
2. Účastníci dohody sa dohodli, že každý z Účastníkov dohody je oprávnený po uplynutí kalendárneho roka, najneskôr však do 31.03. príslušného kalendárneho roka, písomne navrhnúť percentuálnu úpravu Ceny za Služby. Zvýšenie alebo zníženie Ceny za Služby sa uplatní vo výške ročnej percentuálnej miery inflácie alebo deflácie oficiálne vyhlásenej Štatistickým úradom Slovenskej republiky meranej indexom spotrebiteľských cien za uplynulý kalendárny rok.

V prípade zmeny Ceny za Služby sa primerane upraví aj celková hodnota Dohody o percentuálne zvýšenie/zníženie jej zostávajúcej, nevyčerpanej hodnoty. Každé zvýšenie alebo zníženie ceny Predmetu prevodu bude predmetom písomného dodatku k tejto Dohode v súlade s § 18 ods.1 písm. a ) Zákona o verejnom obstarávaní. Inflačná doložka sa prvýkrát môže uplatniť najskôr po uplynutí celého kalendárneho roka po nadobudnutí platnosti a účinnosti tejto Dohody.

* 1. Účastníci dohody sa dohodli, že Objednávateľ je oprávnený počas trvania tejto Dohody na základe písomného oznámenia adresovaného Poskytovateľovi uplatniť opciu a tým predĺžiť obdobie trvania tejto Dohody o dobu uvedenú v čl. III, bode 3.3 Dohody, a to maximálne 1 krát. V prípade uplatnenia opcie Objednávateľom sa táto Dohoda predlžuje o uvedené obdobie. Účastníci dohody na predĺženie obdobia trvania tejto Dohody uzatvoria písomný dodatok k tejto Dohode v súlade s § 18 ods.1 písm. a ) Zákona o verejnom obstarávaní.
  2. Písomné oznámenie o uplatnení opcie je povinný Objednávateľ doručiť Poskytovateľovi listinne najneskôr v posledný deň doby trvania tejto Dohody, inak jeho právo na uplatnenie opcie zaniká.
  3. Poskytovateľ sa zaväzuje, že počas trvania Dohody bude disponovať všetkými oprávneniami, certifikátmi a ostatnými dokladmi potvrdzujúcimi jeho technickú a odbornú spôsobilosť ako i odbornými kapacitami, a to predovšetkým podľa § 34 ods. 1 písm. d) a g) v spojení s § 35 Zákona o verejnom obstarávaní, ktoré boli súčasťou požiadaviek Objednávateľa ako verejného obstarávateľa v podmienkach účasti vo Verejnom obstarávaní (ďalej ako „**Podmienky účasti**“). Podmienky účasti Poskytovateľ Objednávateľovi preukázal vo Verejnom obstarávaní v Objednávateľom požadovanej forme a spôsobom. Poskytovateľ je ďalej povinný bezodkladne ohlásiť Objednávateľovi akúkoľvek zmenu Podmienkach účasti. Rovnako je povinný vykonať všetky potrebné úkony k tomu, aby uviedol zmenené Podmienky účasti do rovnakého alebo ekvivalentného stavu, v akom boli pri ich predkladaní vo Verejnom obstarávaní a v čase uzavretia Dohody. V prípade ak si Poskytovateľ nesplní svoju povinnosť podľa predchádzajúcej vety, je Objednávateľ oprávnený od Dohody odstúpiť.

Článok IX

Ochrana osobných údajov

* 1. Účastníci dohody berú na vedomie, že poskytovaním Služieb Poskytovateľ podľa tejto Dohody môže dôjsť k spracúvaniu osobných údajov.
  2. Objednávateľ vyhlasuje, že osobne údaje spracúvané v rámci systémov AFIS/EURODAC (vrátane jeho neskorších verzii) a spôsob ich získania Objednávateľom neporušuje práva tretích osôb, ako ani žiadne z ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**zákon č. 18/2018 Z. z.**“).
  3. Poskytovateľovi v súvislosti so spracúvaním osobných údajov podľa tohto článku vznikajú práva a povinnosti upravené zákonom č. 18/2018 Z. z., ktorý je pri spracúvaní osobných údajov povinný dodržiavať.
  4. Poskytovateľ je povinný chrániť osobné údaje pred náhodným alebo neoprávneným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými formami spracúvania, ktoré sú v rozpore so všeobecne záväznými právnymi predpismi platnými na území Slovenskej republiky. Po dosiahnutí účelu spracúvania je Poskytovateľ povinný osobne údaje zlikvidovať a/alebo odovzdať Objednávateľovi, ak všeobecne záväzné právne predpisy platné na území Slovenskej republiky neustanovujú inak.
  5. Poskytovateľ je povinný zachovávať mlčanlivosť o osobných údajoch, s ktorými príde do styku v súvislosti s plnením tejto zmluvy. Poskytovateľ je povinný zabezpečiť, aby každý zamestnanec Poskytovateľa, ktorý príde do styku s osobnými údajmi, zachoval o nich mlčanlivosť a nevyužíval ich na iný účel, ako je účel plnenia podľa tejto Dohody.
  6. Poskytovateľ nie je oprávnený bez písomného (formou listinného) súhlasu Objednávateľa akýmkoľvek spôsobom sprístupňovať, zverejňovať, predávať, prevádzať alebo iným spôsobom, ako je dohodnuté v Dohode, nakladať s osobnými údajmi poskytnutými Objednávateľom, podľa tohto článku Dohody.

Článok X  
Bezpečnosť

1. Poskytovateľ sa v súvislosti s plnením predmetu Dohody zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy a bezpečnostné požiadavky uvedené v tejto Dohode.
   1. Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Dohody, musia byť poučení o povinnostiach podľa predchádzajúceho bodu a o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala.
   2. Poskytovateľ sa zaväzuje dodržiavať nasledovné bezpečnostné opatrenia a zásady:
      1. všetky vstupy aplikácií tvoriacich systémy sú kontrolované na validitu a sú sanitované;
      2. je zapnutá len nutne potrebná funkcionalita, porty a IP adresy a všetky ostatné sú vypnuté;
      3. v prípade, že je nevyhnutné vykonávať správu Softvéru a jeho systémov na diaľku, je to možné vykonávať výhradne prostredníctvom šifrovaných protokolov a každý vzdialený zásah je zdokumentovaný a záznam o zásahu je odovzdaný Objednávateľovi najneskôr v posledný deň daného mesiaca;
      4. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov;
      5. všetky administrátorské heslá a prístupové údaje a dokumentácia sú k dispozícií aj Objednávateľovi (minimálne v zalepenej obálke);
      6. systém disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu;
      7. všetky komponenty systémov sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný;
      8. všetky zmeny v systémoch sú zdokumentované a dokumentácia a zdrojové kódy sú poskytnuté Objednávateľovi bezpečným spôsobom najneskôr v čase nasadenia zmeny do produkčného prostredia; zároveň sa Objednávateľ zaväzuje  použiť zdrojové kódy, výlučne v prípade, keď nie je za účelom odstránenia incidentu možné zabezpečiť prítomnosť Poskytovateľa a na základe preukázateľných inštrukcií Poskytovateľa;
      9. na vyžiadanie Objednávateľa je Poskytovateľ povinný sprístupniť dokumentáciu aktivít zamestnancov Dodávateľa a tretích strán najneskôr do 24 hodín od požiadavky;
      10. Poskytovateľ je povinný poskytovať Služby v súlade s bezpečnostnou dokumentáciou, odporúčanými bezpečnostnými postupmi a v súlade so zásadami due diligence a due care.

**Článok XI**

**Súčinnosť**

1. Účastníci dohody sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebné pre riadne plnenie svojich záväzkov vyplývajúcich im z tejto Dohody.
2. Objednávateľ je povinný počas celej doby trvania Zmluvy poskytovať Poskytovateľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti poskytnúť Služby riadne a včas v súlade s požiadavkami Objednávateľa a touto Dohodou. V prípade ak bude v súvislosti s poskytovaním Služieb potrebné uzavrieť samostatnú dohodu medzi Účastníkmi dohody, alebo vykonať jednostranný právny úkon niektorého z Účastníkov dohody podľa osobitných právnych predpisov (predovšetkým o mlčanlivosti), Účastníci dohody sú povinní bezodkladne takúto dohodu uzavrieť alebo jednostranný právny úkon vykonať. Rovnopis, doklad alebo ich kópiu je Účastník dohody povinný doručiť druhému Účastníkovi dohody, ak ho to požiada.
3. Poskytovateľ sa zaväzuje v súlade s týmto článkom Dohody poskytovať súčinnosť novému budúcemu dodávateľovi Služieb identických alebo podobných, ako dohodnutých v tejto Dohode, a to v období najmenej šesť (6) mesiacov pred ukončením Dohody, za predpokladu, že súčasná Dohoda nebude so súčasným Poskytovateľom predĺžená.

**Článok XII**

**Licenčné podmienky**

1. Účastníci dohody sa dohodli, že v prípade, ak pri poskytovaní Služieb podľa tejto Dohody sa zo strany Poskytovateľ majú niektoré veci stať vlastníctvom Objednávateľa, prechádza na Objednávateľa vlastnícke právo dňom odovzdania alebo inštalácie takýchto vecí. Nebezpečenstvo škody prechádza na Objednávateľa dňom odovzdania veci.
   1. Poskytovateľ touto Dohodou udeľuje Objednávateľovi na dodávané Služby a softvér podľa čl. III Dohody a Prílohy č. 1 Dohody výhradnú licenciu, podľa druhu softvéru v neobmedzenom vecnom a územnom rozsahu v rámci Slovenskej republiky.
   2. Poskytovateľ udeľuje Objednávateľovi licenciupodľa bodu 12.2 tohto článku Dohody nacelú dobu trvania majetkových práv Poskytovateľa k softvéru, resp. systémom.
   3. Poskytovateľ udeľuje Objednávateľovi licenciu na všetky známe spôsoby použitia softvéru v čase uzatvorenia tejto Dohody.
   4. Na ďalšie nakladanie s licenciou podľa tohto článku Dohody sa vzťahujú osobitné ustanovenia o počítačovom programe podľa § 87 a nasl. zákona č. 185/2015 Z. z. Autorský zákon v znení neskorších predpisov.
   5. Pre vylúčenie pochybností Účastníci dohody podpisom Dohody berú na vedomie, že odplata za prípadné poskytnutie licencie na Softvéry je súčasťou odplaty za poskytnutie Služieb na základe konkrétnej Objednávky.
   6. V prípade, ak pri poskytovaní Služieb podľa tejto Dohody vzniknú v súvislosti s plnením tejto Dohody ďalšie práva týkajúce sa práv duševného vlastníctva, Poskytovateľ sa zaväzuje k tejto časti plnenia Dohody/týmto Službám alebo softvéru udeliť Objednávateľovi v rozsahu bodu 12.2 tohto článku Dohody.
   7. Objednávateľ sa zaväzuje odovzdať Poskytovateľovi bezodkladne po uzatvorení tejto Dohody Poskytovateľovi výlučnú kontrolu nad funkčným produkčným prostredím systémov AFIS/EURODAC, vrátane úplného aktuálneho zdrojového kódu, a to na základe písomného preberacieho protokolu, ktorý za Účastníkov dohody podpíšu ich Oprávnené osoby.
   8. Poskytovateľ je povinný odovzdať Objednávateľovi funkčné produkčné prostredie, vrátane úplného aktuálneho zdrojového kódu najneskôr tridsať (30) dní pred ukončením tejto Dohody.
   9. Úplný zdrojový kód sa skladá zo zdrojového kódu každého počítačového programu/aplikácie tvoriaceho systémy, ktorý bol Poskytovateľom vytvorený/upravený pri poskytovaní Služieb podľa tejto Dohody a zo zdrojového kódu každého počítačového programu/aplikácie vytvorených/upravených nezávisle od Služieb poskytnutých podľa tejto Dohody.
   10. Vytvorený/upravený zdrojový kód vrátane dokumentácie zdrojového kódu bude prístupný v režime podľa § 31 ods. 4 písm. b) vyhlášky č. 78/2020 Z. z. o štandardoch pre informačné technológie verejnej správy (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na zdrojový kód každého počítačového programu/aplikácie vytvorených/upravených nezávisle od Služieb poskytnutých podľa tejto Dohody.
   11. Úplný zdrojový kód alebo jeho časť musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. interfaceov a pod.) takejto časti počítačového programu/aplikácie.

**Článok XIII  
Zmluvné pokuty a úroky z omeškania**

1. Pre prípad nedodržania podmienok tejto Dohody dohodli Účastníci dohody nasledovné zmluvné pokuty a úroky z omeškania:
2. za omeškanie Poskytovateľa s poskytovaním Služieb podľa čl. III, bodu 3.3 Dohody je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z Ceny za Služby, s ktorými je v omeškaní, za každý, aj začatý deň omeškania,
3. za omeškanie Poskytovateľa s odstránením vady Služieb v lehote podľa čl. III, bodu 3.3 Dohody a v súlade s čl. VII Dohody je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z Ceny za Služby, s odstraňovaním vád ktorých je v omeškaní, za každý, aj začatý deň omeškania,
4. za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej ceny za každý, aj začatý deň omeškania,
5. v prípade nepravdivosti vyhlásení Poskytovateľa, ktoré sú uvedené v čl. V, bodoch 5.22 a 5.27 Dohody, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR),
6. v prípade porušenia povinnosti zo strany Poskytovateľa, ktorá je uvedená v čl. XII, bode 12.8 Dohody, je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z Ceny za Služby, za každý, aj začatý deň omeškania,
7. v prípade porušenia povinností zo strany Poskytovateľa, ktoré sú uvedené v čl. XII, bodoch 12.1 až 12.7 a 12.9 až 12.11 Dohody, je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z Ceny zaSlužby, za každé jednotlivé porušenie povinnosti, ako aj každý začatý deň omeškania s odstránením porušenia príslušnej povinnosti.
8. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
   1. Zaplatením zmluvnej pokuty Poskytovateľom podľa bodu 12.1 tohto článku Dohody nezaniká nárok Objednávateľa na náhradu škody popri zmluvnej pokute.
9. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu zmluvy trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok XIV

**Skončenie Dohody**

1. Účastníci dohody sa dohodli, že Dohodu je možné skončiť:
   1. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
   2. písomným odstúpením od Dohody v prípade podstatného porušenia Dohody,
   3. písomnou výpoveďou v súlade s bodmi 14.6 – 14.7 tohto článku Dohody.
2. Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí (3.) deň po jeho odoslaní. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody.
3. Za podstatné porušenie Dohody sa považuje:
4. omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
5. ak Cena za Služby bude fakturovaná v rozpore s podmienkami dohodnutými v tejto Dohode,
6. Poskytovateľ poskytne Objednávateľovi Služby v rozsahu a kvalite, ktoré sú v rozpore s Prílohou č. 1 Dohody a touto Dohodou,
7. Objednávateľ je v omeškaní s úhradou riadne vystavenej a doručenej faktúry v súlade s Dohodou o viac ako šesťdesiat (60) dní po lehote jej splatnosti, a faktúru neuhradí ani v dodatočnej primeranej lehote na základe písomnej výzvy Poskytovateľa v listinnej forme
8. Poskytovateľ poruší jeho povinnosti podľa čl. V, bodov 5.19 až 5.27 tejto Dohody,
9. budú zo strany Objednávateľa opakovane reklamované poskytnuté Služby (viac ako trikrát, pričom nemusí ísť o rovnakú vadu) a reklamácia bude oprávnená;
10. Poskytovateľ si nesplní ktorúkoľvek zo svojich povinností podľa čl. VIII bodu 8.5 Dohody.
11. Objednávateľ je oprávnený odstúpiť od tejto Dohody aj v prípade, ak:
12. proti Poskytovateľovi začalo konkurzné konanie alebo reštrukturalizácia,
13. Poskytovateľ vstúpil do likvidácie,
14. Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
15. Objednávateľ odstúpi od Dohody aj v prípade, ak:
16. existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní,
17. táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
18. Poskytovateľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
19. Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
20. Poskytovateľ je oprávnený písomne vypovedať túto Dohodu z nasledujúcich dôvodov s výpovednou dobou šesť (6) mesiacov:
21. ak Objednávateľ neuhradil riadne doručenú a riadne vystavenú faktúru Poskytovateľovi, ak je Objednávateľ v omeškaní dlhšie ako šesťdesiat (60) dní, a faktúru neuhradí ani v dodatočnej primeranej lehote na základe písomnej výzvy Poskytovateľa v listinnej forme alebo
22. ak Objednávateľ bezdôvodne a preukázateľne neprevzal riadne poskytnuté Služby v súlade s čl. III tejto Dohody.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

1. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
2. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody.

Článok XV

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe,
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
4. Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody.
5. Oznámenie poskytované Poskytovateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody.
6. Oznámenie nadobúda účinnosť okamihom jeho prevzatia a má sa za prevzaté:
7. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
8. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
9. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
10. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody.
11. Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody.
12. Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
13. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
14. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
15. Účastníci dohody vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
16. Táto Dohoda nadobúda platnosť dňom jej podpisu obidvoma Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Dohody v Centrálnom registri zmlúv zabezpečí Objednávateľ.
17. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedna (1) pre Poskytovateľa.
18. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny za Služby
* Príloha č. 3 – Zoznam subdodávateľov
* Príloha č.4 – Zoznam expertov

V [●], dňa [●] V [●], dňa [●]

Za Objednávateľa: Za Poskytovateľa:

....................................................... .......................................................

[●] [●]

[●] [●]

**PRÍLOHA Č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA Č. 2**

**ŠTRUKTÚROVANÝ ROZPOČET CENY ZA SLUŽBY**

**PRÍLOHA Č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Por. číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |